# data[].attributes.body
Ragnar – Humi kennir stærðfræði á unglingastigi en einnig náttúrufræði og geð- og kynfræðslu.

Ég trúi því staðfastlega að skólinn sé húmanísk samfélagsstofnun þar sem við eigum að einbeita okkur að því að nemendum sem líður vel gengur vel. Velferð nemenda kemur fyrst og einkunnir svo.

# data[].attributes.body
Ingunn Ásta er kennari á unglingastigi og PCC skólamarkþjálfi.

Ég hef brennandi áhuga á öllu sem við kemur því að efla ungt námsfólk til dáða. Aðferðir markþjálfunar ættu að vera samofnar öllu skólastarfi því þannig er nemandinn sannarlega í brennidepli

# data[].attributes.body
Hólmfríður kennir ensku- og dönsku á unglingastigi, auk þess að kenna geð- og kynfræðslu.

Ég trúi því að það að kenna alhliða kynfræðslu og að veita nemendum öruggt rými til að viðra vangaveltur sínar og fá skýr svör, sé lykilþáttur í því að sporna við ofbeldismenningu og fordómum.

# data[].attributes.headline
Hvatningarverðlaun Skóla- og frístundasviðs Reykjavíkur 2021 og 2023

# data[].attributes.subject
Hvatningarverðlaun Skóla- og frístundasviðs Reykjavíkur 2021 og 2023

# data[].attributes.body
Háteigsskóli hlaut Hvatningarverðlaun Reykjavíkurborgar 2021 fyrir verkefnið Sjálfsþekking í þágu náms og 2023 fyrir verkefnið Menntun hugar og hjarta – Nemandinn sem manneskja.

https://hateigsskoli.is/hvatningarverdlaun-skola-og-fristundarads-reykjavikur/

# data[].attributes.attachment_link.title
Upp úr hjólförunum - ráðstefna í Helgafellsskóla 11. ágúst 2023 | Skólaþróun

# data[].attributes.attachment_link.description
Árdegisdagskrá verður einnig send út í streymi. 9.00-9.10 Setning 9.10-10.10 Thomas Hatch, prófessor við Columbia háskóla: The education we need for a future we can't predict (sjá nánar hér ) 10.10-10.30 Kaffihlé 10.30-11.00 Málfríður Bjarnadóttir, deildarstjóri í Helgafellsskóla: Skapandi skólastarf - lykill að framtíð (sjá nánar hér ) 11.00-11.30 Hildur Arna Håkansson, kennari í Skarðshlíðarskóla: Hlaðborð möguleikanna.

# data[].attributes.headline
Hólmfríður Helga Sigurðardóttir, Ingunn Ásta Sigmundsdóttir og Ragnar Jón Ragnarsson: Menntun hugar og hjarta - Nemandinn sem manneskja  

# data[].attributes.subject
Hólmfríður Helga Sigurðardóttir, Ingunn Ásta Sigmundsdóttir og Ragnar Jón Ragnarsson: Menntun hugar og hjarta - Nemandinn sem manneskja  

# data[].attributes.body
Í Háteigsskóla er markvisst unnið að því að efla sterka tilfinninga, samskipta- og sjálfsþekkingargreind. Í skólanum er ríkjandi menning að nemandinn þekki sjálfan sig sem manneskju og uppskeri þannig sterkari sjálfsmynd og aukna sjálfstiltrú.

Sú nýbreytni að taka frá þrjár til fimm kennslustundir í viku í 7. - 10. bekk þar sem unnið er með nemandann sem manneskju hefur verið þróunarverkefni undanfarin tvö ár.

Unnið er með þætti sem lúta að tilfinninga- og samskiptagreind. Þar vinna nemendur verkefni sem felast í því að horfa inn á við og læra að þekkja sjálfan sig á dýpri hátt, t.d. með núvitund, skoða eigin styrkleika, efla seiglu og læra að nýta mismunandi bjargráð til að hafa áhrif á tilfinningalega líðan og frammistöðu. Í kennslustundunum setur nemandinn með, hjálp kennara sig, í sæti stýrimannsins þar sem vitundarsköpun er allsráðandi.  Einnig er unnið með alhliða kynfræðslu þar sem áhersla er lögð á kynvitund, kynheilbrigði, samskipti, mörk, samþykki, jákvæða reynslu og forvarnir. Þá er einnig markviss geðfræðsla með áherslu á sjálfið, gildi, þekkingu og forvarnir. Kynfræðslukennarar á unglingastigi hafa einnig staðið fyrir málstofum fyrir samstarfsfólk um hvernig tala megi um ýmis álitamál við nemendur á öllum stigum, svo sem kynjaðar staðalímyndir, jafnrétti, kvenfyrirlitningu og fordóma. Þannig verða gáruáhrifin inn í menningu, daglegt nám og líf nemenda auðsýnileg og forvarnargildið verðmætt.

Í Háteigsskóla starfa nú þegar kennarar sem hafa sérhæft sig í kennslu og fræðslu sem miðar að því að efla geðrækt, geðtengsl og geðheilbrigði nemenda. Markmiðið hefur ávallt verið að efla sjálfsþekkingu, samskiptahæfni, trú nemenda á eigin getu og ábyrgð í námi. Unnið hefur verið með markvissum hætti að því gera geðfræðslu, kynfræðslu og hinseginfræðslu, auk markþjálfunar, sem hluta af námi allra nemenda á unglingastigi Háteigsskóla á síðustu árum og hefur það gefist vel. Niðurstöður Skólapúls og viðhorfskannanir á vegum Skóla- og frístundasviðs borgarinnar sýna að nemendur í Háteigsskóla telja tengsl sín við kennara og annað starfsfólk skólanum til tekna, en ætla má að sú tenging sé bein afleiðing fyrrgreindrar vinnu með geðtengsl og markþjálfun.